CONVOCATÒRIA DE CONCESSIÓ DE PERÍODES SABÀTICS PER A PROFESSORAT DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/48249)
  + [Valencià](/va/acuerdo/48276)






Selector de idioma

Leer

* [Español](/es/acuerdo/48111)
* [Valencià](/va/acuerdo/48418)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE CONCESSIÓ DE PERÍODES SABÀTICS PER A PROFESSORAT DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
=====================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE CONCESSIÓ DE PERÍODES SABÀTICS PER A PROFESSORAT DE LA UNIVERSITAT D'ALACANT

Data d'aprovació
:   06/02/2024

Data de publicació
:   08/02/2024

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/48824)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/48604)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/48309)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE CONCESSIÓ DE PERÍODES SABÀTICS PER A PROFESSORAT DE LA UNIVERSITAT D'ALACANT&url=https://www.boua.ua.es/va/acuerdo/48642)

**Títol:** CONVOCATÒRIA DE CONCESSIÓ DE PERÍODES SABÀTICS PER A PROFESSORAT DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimarts, 6 de febrer de 2024

CONVOCATÒRIA DE CONCESSIÓ DE PERÍODES SABÀTICS PER A PROFESSORAT DE LA UNIVERSITAT D'ALACAN

Convocatòria per al Curs Acadèmic 2024-2025.

D'acord amb les finalitats que la Universitat d'Alacant té encomanades en l'article segon dels Estatuts i amb el contingut de l'article 159.2, com també amb la Normativa aprovada per Consell de Govern de 20 de desembre de 2002, modificada en el Consell de Govern de 30 de gener de 2013, es convoquen períodes sabàtics en els següents termes.

1. Objecte.

Contribuir a la millora de la qualitat docent i investigadora mitjançant els oportuns intercanvis d'idees i mètodes entre el professorat tant en l'àmbit nacional com internacional.

Tals llicències, per les quals el professorat d'aquesta Universitat quedaria exempt de docència per a dedicar-se a la investigació o altres estudis complementaris, es justifiquen en la necessitat d'adaptació dels programes d'investigació a les noves exigències que demana la nostra societat, la conveniència de la introducció del professorat en el coneixement dels mètodes docents i investigadors seguits en altres àmbits, molt especialment en els països del nostre entorn, així com la seua incorporació a les noves tecnologies d'aplicació en el marc universitari.

2. Requisits de participació.

Per a participar en la present convocatòria, s'haurà d'acreditar que, a la finalització del termini de presentació de sol·licituds, es compleixen els següents requisits:

a) Portar més de sis anys impartint docència en la Universitat d'Alacant amb dedicació a temps complet.

b) No haver gaudit, en els 5 anys anteriors, de permisos o llicències d'estudis o períodes sabàtics que sumen en el seu conjunt un any o més.

c) No haver sigut sancionat o sancionada disciplinàriament.

d) L'acceptació prèvia del Centre on es pretén realitzar la labor investigadora o d'estudis.

3. Característiques i condicions.

El nombre de períodes sabàtics concedits, així com la quantia de diners assignats, estarà en funció de les disponibilitats pressupostàries i seran adjudicats mitjançant concurs. Els períodes sabàtics s'atorgaran per un mínim de sis mesos i un màxim d'un any, amb una dotació econòmica que dependrà de les disponibilitats pressupostàries, de la memòria d'activitats presentada, de la puntuació obtinguda en el barem especificat en l'article 4.1 i de les despeses justificades.

Durant el temps de vigència del període sabàtic, el professorat tindrà dret a percebre el 100% de les retribucions totals. Així mateix, conservarà tots els drets administratius derivats de la seua situació de servei actiu, a excepció dels derivats de l'acompliment de responsabilitats en òrgans de govern unipersonals.

Una vegada acabada la llicència, el professor o la professora elaborarà, en el termini de tres mesos, una memòria de les activitats realitzades que presentarà en el Vicerectorat d'Ordenació Acadèmica i Professorat.

4. Documentació i formalització de les sol·licituds.

Les sol·licituds es dirigiran al rector o a la rectora, acompanyades de la documentació justificativa dels requisits assenyalats en el punt 2, així com d'un informe del seul Departament sobre la suplència del professor o de la professora durant el període de concessió de la llicència.

Impresos:

Document 1: Sol·licitud amb el vistiplau del departament i del degà/director del Centre (apartats: 1: Dades de la persona sol·licitant, 2: Dades del centre on es pretén realitzar la labor investigadora o d'estudis, 3: Objectius de la llicència, 4: "Sabàtics" concedits i gaudits, 5: Informe del Departament).

Document 2: Certificat que acredite tenir la condició de professor o professora de la Universitat d'Alacant amb 6 anys d'antiguitat a la publicació de la convocatòria. (A través d'UACloud , eAdministració, Tràmits, Laborals, Full de serveis).

Document 3: Admissió en el centre on es pretén realitzar la labor investigadora o d'estudis.

Els impresos de sol·licitud es trobaran a la disposició de les persones interessades en la pàgina web del Vicerectorat d'Ordenació Acadèmica i Professorat: <https://web.ua.es/es/vr-oacademica/>

Les sol·licituds seran presentades a través d'UACloud , eAdministració, Tràmits, Generals, Instància Genèrica (dirigides al Vicerectorat d'Ordenació Acadèmica i Professorat), en l'oficina principal del Registre General de la Universitat o en les oficines auxiliars, situades en les secretaries de Centre i en la Seu d'Alacant, o bé, per qualsevol de les formes previstes en l'art. 16 de la Llei 39/2015, d'1 d'octubre, del procediment administratiu comú de les Administracions Públiques.

Termini de presentació de sol·licituds: El termini de presentació de sol·licituds s'inicia el 8 de febrer i finalitza el 8 de març de 2024.

Informació: Vicerectorat d'Ordenació Acadèmica i Professorat. Tel. 676059020. E-mail: ex.cmfeqejgbo@au.fx

5. Avaluació i resolució.

La convocatòria es resoldrà pel rector o per la rectora, a proposta de la Comissió d'Ordenació Acadèmica i Professorat.

La Comissió prendrà la seua decisió tenint en compte el següent barem:

-       Fins a 3 punts per any de servei a temps complet en la Universitat d'Alacant. La prestació de serveis a temps parcial es comptabilitzarà com a fraccions d'any, en funció de la mena de dedicació.

-       Fins a 2 punts per l'acompliment de llocs de gestió, en funció del temps d'acompliment del càrrec i el percentatge de reducció de la capacitat docent que hi tinga adscrita.

-       Fins a 3 punts, en funció de l'activitat investigadora, contrastable, realitzada per la persona interessada. A aquest efecte s'avaluarà la versió disponible al campus virtual del curriculum vitae del sol·licitant. Així mateix, es podrà sol·licitar informe a les agències nacionals o autonòmiques encarregades d'avaluar la investigació.

-       Fins a 2 punts pel programa d'activitats de la persona sol·licitant, tenint en compte la seua adequació a les necessitats docents i investigadores del departament, presents i futures, així com la qualitat i idoneïtat per a ser desenvolupat en el centre receptor.

Amb la finalitat d'assignar  els recursos disponibles, es tindrà en compte la previsió de despeses degudes a desplaçament i allotjament.

El rector o la rectora, vicerectors o vicerectores, secretari o secretària general, degans o deganes i directors o directores de Centre podran gaudir d'un període sabàtic de 6 mesos per cada dos anys de mandat, amb un màxim d'un any. Aquests períodes sabàtics hauran de gaudir-se en el termini de 2 anys des que se cessa en el càrrec. En cas de gaudir d'aquests sabàtics, aquests càrrecs no computaran com a temps dedicat a les tasques de gestió per a altres sol·licituds de períodes sabàtics.

L'ocultació de dades, la seua alteració o qualsevol manipulació de la informació sol·licitada serà causa de desestimació de la sol·licitud.

Termini de resolució: La present convocatòria es resoldrà durant el mes de maig de 2024.

6. Obligacions de les persones beneficiàries.

Complir amb el pla de treball previst en la sol·licitud.

Presentació en el Vicerectorat d'Ordenació Acadèmica i Professorat dels següents documents justificatius:

-       Memòria de les activitats realitzades que es presentarà en el termini de tres mesos, una vegada acabada la llicència.

-       Justificació de les despeses de desplaçament mitjançant bitllet/s original/s o, si escau, justificant de l'ús de vehicle particular.

-       Justificació de les despeses d'estada mitjançant factures originals de la despesa realitzada.

-       Certificat d'assistència, estès pel Centre en el qual es realitza l'activitat o els estudis.

L'acceptació de la llicència per part de la persona beneficiària implica la de les normes fixades en la convocatòria i el compliment dels requisits que s'hi estableixen.

La renúncia a l'ajuda econòmica vinculada al període sabàtic motivada per la incompatibilitat amb unes altres, no implicarà el no reconeixement del període sabàtic.

L'incompliment per part de les persones perceptores de les obligacions enunciades suposarà, fins que s'esmene, la inhabilitació per a la percepció d'una altra llicència, sense perjudici de l'obligació de la devolució pertinent.

Si en el temps transcorregut entre la concessió del permís i la incorporació al centre de destinació es modifica el període de gaudi de la llicència i/o el centre receptor, la nova informació ha de remetre's al Vicerectorat d'Ordenació Acadèmica i Professorat, amb el vistiplau del departament i si fóra el cas, l'informe d'admissió en el nou centre.

7. Forma de pagament.

Abans de començar la llicència es percebrà el 50% de l'ajuda concedida.

La liquidació definitiva de l'ajuda se li abonarà una vegada finalitzat el període sabàtic, prèvia presentació de la memòria de les activitats realitzades i els justificants de despeses d'allotjament i desplaçament en el Vicerectorat d'Ordenació Académica i Professorat.

La justificació de despeses per una quantia inferior a l'ajuda concedida suposarà la reducció d'aquesta ajuda a un valor màxim equivalent a les despeses justificades, encara que això implique devolució de tot o part de la quantitat rebuda inicialment. En cap cas l'ajuda podrà ser superior a la quantia econòmica concedida en la resolució de la convocatoria.

8. Marc legal i pressupostari.

La dotació màxima per a aquesta convocatòria, amb codi 2024CON003, és de 30.000 € i es troba consignada en el Capítol 2, Centre de Despesa: 10202E0001.  L'execució d'aquesta dotació està supeditada a la disponibilitat de liquiditat de la Universitat d'Alacant.

La dotació assignada a cada ajuda s'ajustarà en els seus principis al que es disposa en la Llei 38/2003, de 17 de novembre, General de Subvencions, a les regulacions, requisits i termes establits per les normes de funcionament intern de la UA i al que aquesta convocatòria estableix.

9. Recursos

Contra la convocatòria, les seues bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 38.4 de la Llei orgànica 2/2023, de 22 de març, del Sistema Universitari i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, d'acord amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directa o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, a 6 de gener de 2024

La rectora

(P.D.F. Resolució rectoral 22/12/2020)

El Vicerector d'Ordenació Acadèmica i Professorat

Luis Alfonso Martínez Giner





[Carretera Sant Vicent del Raspeig s/n  
03826 Sant Vicent del Raspeig - Alacant  
 Tel. 23 526 2209 - Fax 12 947 2994](https://www.google.es/maps/@13.672700,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12512&trk=tyah&trkInfo=tarId%7Z5196840904436%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)